Izvješće UPRAVE GROBLJA o broju preminulih i pokopanih osoba na grobljima u Maruševcu i Druškovcu za 2023. god.

Tokom 2023. god. preminulo je i napustilo ovozemaljski život 75 naših sumještana što je 14 osoba manje u odnosu na proteklu godinu a prema analizi od kad grobljem upravlja komunalno poduzeće MARKOM d.o.o.. Prema svim prikupljenim podacima iz grobnog očevidnika tokom 2023.g ukopano je 84 pokojnika i to 75 koji su imali boravište u Općini Maruševec te ostali koji su rođeni ili u određenom periodu živjeli u Maruševcu a preminuli su u Zagrebu, Varaždinu, Tužnu, Vratnu, Žigrovcu, Vinici, Čakovcu te u Augsburgu Njemačka. Iz ovog Izvješća vidljivi je pad preminulih u odnosu na 2021. i 2022. godinu.

Slijedom navedenog u protekloj godini na groblju u Maruševcu pokopano je 68-ero preminulih osoba a što je manje u odnosu na proteklu godinu za 14 preminulih osoba, dok je na groblju u Druškovcu pokopano 16 preminulih osoba što je u odnosu na prošlu godinu manje za 8 preminulih osoba. Od preminulih 84 osobe 83 je bilo kršćanske vjere dok je jedna preminula osoba bila pripadnica Kršćanske adventističke crkve .

Od 84- preminulih osoba pokopano je 47 muških i 37 ženskih pokojnika a na prvom mjestu po broju umrlih identično kao i prošle godine je naselje Donje Ladanje s 14-ero preminulih od čega 7 muških i 7 ženskih osoba što je za 9 preminulih manje nego prošle godine, iza njih slijede ovim redom : Jurketinec sa 9 preminulih -7 muških i 2 ženske osobe, Maruševec s 8 preminulih -2 muške i 6 ženskih osoba, Greda sa 7 preminulih -6 muških i 1 ženska osoba, Selnik sa 7 preminulih -4 muške i 3 ženske osobe, Novaki sa 7 preminulih -3 muške i 4 ženske osobe, Druškovec sa 7 preminulih -4 muške i 3 ženske osobe , Cerje sa 4 preminulih -1 muška i 3 ženske osobe, Čalinec sa 3 preminule muške osobe, Koškovec sa 2 preminule muške osobe, Brodarevec sa 2 preminule ženske osobe, Korenjak s 2-je preminulih -1 muška i 1 ženska osoba, Biljevec s 1 preminulom ženskom osobom, Bikovec s 1 preminulom muškom osobom i Kapelec s 1 preminulom ženskom osobom , dok u 2023. godini u Koretincu nije bilo sprovoda i ukopa pokojnika. Također u 2023.god. pokopani su posmrtni ostaci šest muških i 3 ženske osobe a koje su živjele u gradovima i općinama izvan općine Maruševec.

Slijedom daljnjih analiza utvrđeno je da je za 21 pokojnika smrt nastupila u okviru obiteljskog doma, 11 u bolnici Klenovnik, 26 u bolnici Varaždin , 16 u bolnici Novi Marof, jedna u bolnici Rijeka, po jedna u kući u Varaždinu, Augsburgu –Njemačka, Kitzbuhel Austrija , na radnom mjestu u Finskoj te 5 u domovima za starije i nemoćne. Isto tako analizirajući uzrok smrti utvrđeno je da 6 osobe preminulo od karcinoma, 17 od srčanog zastoja, 4 od moždanog udara, 36 od neke druge bolesti, 16 osoba preminulo je prirodnom smrću, 2 osobe preminule su od posljedica bolesti Covid-19, te 1 osoba od posljedica nesretnog slučaja na radu i 2 osobe od ciroze jetre.

Što se tiče dobne strukture, 1 osoba preminula je između 20 i 30 godina starosti , 2 osobe između 41-50 godine, 9 osoba između 51-60 godine, 11 osoba između 61-70 godine, 25 osoba između 71 i 80 godine, 29 osoba između 81-90 godine, te 7 osoba između 91-100 godina života.

Slijedom gore navedenog najviše ukopa bilo je u 11. mjesecu ukupno 14 ,dok je najmanje bilo u 9.mjesecu ukupno 2 pogreba u ostalim mjesecima kroz godinu broj pogreba bio je od 6 do 8 mjesečno.

